stanford-oval/wikipedia huggingface dataset:
Stara Magazine

Stara Magazine oli 1980-luvun keskivaiheilla ja jälkipuoliskolla ilmestynyt nuorille suunnattu hevi ja hard rockiin erikoistunut julkaisu. Sen antia olivat isot ja pienemmät värijulisteet sekä hevi- ja hard rock -tähdistä kertoneet jutut ja uutiset. Lehti oli Suomen ensimmäinen lajissaan.
Stara Magazinea kustansi tamperelainen Sun Press ky. Lehden päätoimittajana vaikutti Lehtimiehet Oy:n julkaisuissa kannuksensa hankkinut Timo Toivonen. Juttujen ja uutisten kirjoittamisesta sekä kuvien hankkimisesta vastasi pääasiassa musiikki- ja viihdetoimittaja Kari Helopaltio.
Lehteä myytiin ainoastaan irtonumeroina kioskien ja lehtipisteiden kautta. Irtonumeromyyntiä ynnänneen levikkilaitoksen mukaan Stara Magazinen numerokohtainen myynti pyöri 40 000 kappaleen vaiheilla[lähde? ] ennen alamäen alkamista. Alamäkeen vaikutti muun muassa Suosikki-lehden muuntautuminen ”aiempaa hevimmäksi”.
Sun Press ky julkaisi samaan aikaan myös King Size -nimistä juliste- ja juttulehteä sekä muita julistelehtiä, joiden vetonauloina olivat esimerkiksi Sabrina, Samantha Fox ja New Kids on the Block. Seksi- ja pornolehdet kuuluivat nekin Sun Press ky:n antimiin.
Spálathro

Spálathro (kreik. Σπάλαθρο) voi viitata seuraaviin saariin Kreikassa:
Spalathronísi eli Spálathro, saari Kassándranlahdessa Chalkidikín niemimaan rannikolla
Spoláto eli Spálathro, saari Dodekanesian saariryhmässä lähellä Arkoíta
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Spálathro”, voi hakea sivunnimihaulla, laajalla sivunnimihaulla tai tekstihaulla.
Skatteskrapan

Skatteskrapan uudistustöiden jälkeen vuonna 2007.
Skatteskrapan (”Veropilvenpiirtäjä”, myös pelkkä Skrapan) on toimisto- ja asuinkäytössä oleva tornitalo Tukholman Södermalmilla, osoitteessa Götgatan 76. Se on Södermalmin hallitseva maamerkki. Rakennuksessa on 26 kerrosta ja se on 86 metriä korkea. Rakennuksen nimi viittaa siihen, että siinä toimi aiemmin Tukholman pääverovirasto.
Skatteskrapanin suunnitteli arkkitehti Paul Hedqvist ja se rakennettiin vuosina 1952–1960. Rakennus muodostuu neljästä siivestä, jotka kiertävät keskustornia. Curtain wall -tyyppiset ulkoseinät ovat lasia ja alumiinia. Torniosan ohella rakennukseen kuuluu viisikerroksinen matalampi osa. Vuosina 2004–2007 rakennuskompleksia uudistettiin ja kunnostettiin, ja siihen liitettiin uudisrakennus, jossa on muun muassa opiskelija-asuntoja, toimistotilaa, ravintola ja galleria. Skatteskrapan oli alun perin 25-kerroksinen ja 81-metrinen, mutta 2000-luvun laajennuksen yhteydessä sitä korotettiin yhdellä kerroksella, johon sijoitettiin näköalaravintola.
Syksyllä 2020 Skrapanin opiskelija-asunnoissa paljastui salainen paritustoiminta, jota on luonnehdittu ”Ruotsin suurimmaksi bordelliksi”.
Aiheesta muualla

Kuvia tai muita tiedostoja aiheesta Skatteskrapan Wikimedia Commonsissa
Skrapan.se (ruotsiksi)
Niklas Olausson

| Niklas Olausson |
| --- | --- |

Henkilötiedot
Syntynyt: 12. toukokuuta 1986 (ikä 38) Väckelsång, Ruotsi
Kansalaisuus:   Ruotsi
Jääkiekkoilija
Lempinimi:  Olle
Pelipaikka:  keskushyökkääjä
Maila:  vasen
Pituus:  184 cm
Paino:  89 kg
Pelinumero:  16
Pelaajaura
Pääsarjaura:  2006–
Aik. seurat:  Tingsryds AIF (Ruotsi I) Nyköpings Hockey (Allsv.) Linköping HC (SEL) VIK Västerås HK (Allsv.) EHC Biel (NLA) Kärpät (SML) EHC Visp (SL) EHC Basel (SL) Graz 99ers (ICEHL) Luleå HF (SEL/SHL)
Claes Niklas Per Olausson (s. 12. toukokuuta 1986 Väckelsång, Ruotsi) on ruotsalainen jääkiekkoilija. Olausson on pelipaikaltaan keskushyökkääjä.
Ura > Maajoukkueura

Olausson pelasi alle 18-vuotiaiden MM-kilpailuissa vuonna 2004. Ruotsin A-maajoukkueessa hän on pelannut 22 ottelua tehopistein 5+7=12. Olausson teki A-maajoukkuedebyyttinsä 11. marraskuuta 2010 Karjala-turnauksen České Budějovicessa pelatussa avausottelussa Tšekkiä vastaan. Ensimmäisen A-maajoukkuemaalinsa hän teki Euro Hockey Challengessa 11. huhtikuuta 2012 Minskissä Valko-Venäjää vastaan. Olausson putosi vuoden 2012 MM-joukkueesta viimeisten joukossa.
Tilastot

Olausson Luleå HF:n paidassa tammikuussa 2013.
Stock Car Pro Series

Stock Car Brasil vuonna 2006.
Stock Car Pro Series, joka tunnettiin aiemmin nimellä Stock Car Brasil, on Vicarin järjestämä touring-autokilpailusarja Brasiliassa. Sitä pidetään suurimpana Brasilian ja Etelä-Amerikan moottoriurheilusarjana. Vuodesta 1979 lähtien, kun Chevrolet oli ainoa valmistaja, sarjaan on liittynyt ja lähtenyt myös muita valmistajia, kuten Mitsubishi, Peugeot ja Volkswagen, tällä hetkellä ainoa muu kuin Chevrolet on Toyota. Sarjassa on nähty monia kansainvälisesti tunnettuja kuljettajia, kuten Rubens Barrichello, Felipe Massa, Jacques Villeneuve, Lucas di Grassi, Nelson Piquet Jr., Ricardo Zonta, Tony Kanaan ja António Félix da Costa. Sarjan mestareita ovat muun muassa Ingo Hoffmann, jolla on eniten mestaruuksia 12 (1980, 1985, 1989, 1990, 1991, 1992, 1993, 1994, 1996, 1997, 1998 ja 2002). Hän ajoi sarjassa vuosina 1979-2008.
Seuraavaksi eniten mestaruuksia ovat voittaneet Cacá Bueno, viisinkertainen mestari (2006, 2007, 2009, 2011 ja 2012) ja Daniel Serra, kolminkertainen mestari (2017, 2018 ja 2019). Muita sarjan mestareita ovat muun muassa Daniel Serran isä Chico Serra, Ricardo Maurício ja Rubens Barrichello.
Sarjassa ajetaan viikonloppuna kaksi kilpailulähtöä. Pisteitä jaetaan 20 parhaalle kuljettajalle ja paalupaikasta saa kaksi lisäpistettä. Ensimmäisestä kilpailusta jaetaan enemmän pisteitä ja toisesta kilpailulähtöstä jaetaan vähempi määrä pisteitä. Sarjan kilpailut ajetaan pääosin Brasiliassa, mutta myös muissa maissa kuten Argentiinassa ja Uruguayssa.
Siellä on myös alaluokka Stock Series, joka tunnettiin aiemmin nimellä Stock Car Light, ja se toimii Pro-sarjan pääsykategoriana.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Skatteetaten

| Skatteetaten  |
| --- | --- |

 Pääkonttori Oslossa
Tehtävä:  Verotus
Ministeriö:  Norjan valtiovarainministeriö
Päätoimi­paikka:  Oslo, Norja
Pääjohtaja:  Nina Schancke Funnemark
Työntekijöitä:  n. 7 050 (2022)
Aiheesta muualla
Sivusto
Skatteetaten on Norjan valtiovarainministeriön alaisuudessa toimiva verovirasto. Se huolehtii verojen ja veronluonteisten maksujen keräämisestä sekä pitää rekisteriä Norjan väestöstä. Virastolla oli vuonna 2022 noin 7 050 työntekijää.
Aiheesta muualla

Viraston verkkosivut (norjaksi) (englanniksi)
Skatval

| Skatval |
| --- | --- |

 Skatval
 Koordinaatit: 63°30′39″N, 10°48′59″E 
Valtio:  Norja
Lääni:  Trøndelag
Kunta:  Stjørdal
Pinta-ala:  
 – Maa:  0,6 km²
Väkiluku (2023):  962
 – Väestötiheys:  1 603,3 as./km²
Infobox OKVirheellinen NIMI-arvo: 
Skatval on taajama Stjørdalin kunnassa Trøndelagin läänissä Norjassa. Taajaman pinta-ala on 0,6 neliökilometriä ja asukasluku 962 vuonna 2023.
Vuosina 1902–1962 Skatval oli itsenäinen kunta.
Kuvia

Skatvalin kirkko
Niin & näin

| Niin & näin |
| --- | --- |
 Niin & näin 4/2006.
Lehtityyppi:  aikakauslehti
Julkaisija:  Eurooppalaisen filosofian seura ry
ISSN:  ISSN 1237-1645
Levikki:  2 200
Perustettu:  1994
Päätoimittaja:  Jaakko Belt, Anna Ovaska, Tytti Rantanen, Antti Salminen
Kotikunta:  Tampere
Kotimaa:  Suomi
Sivukoko:  A4
Ilmestymistiheys:  neljästi vuodessa
Kieli:  suomi
Aiheesta muualla
Niin & näin
Niin & näin on Tampereella vuonna 1994 perustettu filosofinen aikakauslehti, joka on suunnattu sekä ammattifilosofeille että laajemmalle yleisölle. Lehti julkaisee vertaisarvioituja artikkeleita, kirja-arvioita, kolumneja ja ajankohtaisia artikkeleita. Usein numeroissa on yksi tai useampia teemoja, joita käsitellään usean kirjoittajan voimin. Ensimmäisenä vuonna lehti ilmestyi kolmesti, sittemmin numeroita on ilmestynyt neljä vuodessa. Lehteä julkaisee ja kustantaa Eurooppalaisen filosofian seura ry. Lehti on saanut opetus- ja kulttuuriministeriön laatulehtipalkinnon (2010), Suomen tiedekustantajien liiton tunnustuspalkinnon (2013) ja Kultti ry:n laatulehtipalkinnon 2017 ja 2021. Lehteä kustantava Eurooppalaisen filosofian seura ry on palkittu Tieteellisten seurain valtuuskunnan Kordelinin palkinnolla vuonna 2018. Vuonna 2023 Suomen tiedekustantajien liitto valitsi lehden vuoden tiedelehdeksi.
Päätoimittajat

1994–2006: Mikko Lahtinen
2006–2010: Tere Vadén ja Jarkko S. Tuusvuori
2010–2013: Ville Lähde ja Antti Salminen
2013–2016: Jaakko Belt ja Antti Salminen
2016–2017: Jaakko Belt, Anna Ovaska ja Tytti Rantanen
2018–: Jaakko Belt, Anna Ovaska, Tytti Rantanen ja Antti Salminen
Niin & näin -kirjat

Lehti aloitti vuonna 2002 oman kirjajulkaisusarjan, joka toimi ensin nimellä 23°45 ja vuodesta 2009 lähtien nimellä Niin & näin -kirjat. Sarjassa on ilmestynyt yli sata nidettä filosofian eri aloilta.
Filosofia.fi -portaali

Vuonna 2007 lehti avasi yhdessä Åbo Akademin filosofia-oppiaineen kanssa filosofia.fi-portaalin, joka sisältää sekä toimitettuja että alkuperäisiä filosofisia aineistoja, filosofisen sanakirjan, linkkikokoelman ja muita ajankohtaisia aineistoja.
Aiheesta muualla

Niin & näin -lehden kotisivut
Spahi-luokka

| Spahi-luokka |
| --- | --- |


Tekniset tiedot
Uppouma:  450 t (suunniteltu)<b4>530–550 t (kuormattu)
Pituus:  64,0–65,8 m (pp)
Leveys:  6,05–6,6 m
Syväys:  2,3–2,4 m
Koneteho:  Spahi: 9 000  ihp muut: 7 500 ihp
Nopeus:  28 solmua
Miehistöä:  77–79
Aseistus
Meritorjunta:  6 × 65 mm/45 Mle 1902 -tykkiä 3 × 450 mm torpedoputkea
Spahi-luokka oli Ranskan laivaston seitsemän vuosina 1908–1912 vesille lasketun hävittäjän muodostama alusluokka. Luokan alukset olivat käytössä ensimmäisessä maailmansodassa.
Alukset

| Nimi | Telakka | Kölinlasku | Vesille | Palvelukseen | Kohtalo |
| --- | --- | --- | --- | --- | --- |
| Spahi | Forges et Chantiers de la Méditerranée, La Seyne sur Mer |  | 3. toukokuuta 1908 |  | alusluettelosta joulukuussa 1927 |
| Hussard | Ateliers et Chantiers de la Loire, Nantes |  | 12. syyskuuta 1908 |  | alusluettelosta maaliskuussa 1922 |
| Carabinier | Penhoët, St. Nazaire |  | 10. lokakuuta 1908 |  | upotettu 15. marraskuuta 1918 |
| Lansquenet | Dyle et Bacalan, Bordeaux |  | 20. marraskuuta 1909 |  | alusluettelosta joulukuussa 1928 |
| Mameluk | Ateliers et Chantiers de la Loire, Nantes |  | 10. maaliskuuta 1909 |  | alusluettelosta helmikuussa 1928 |
| Enseigne Henry | Arsenal de Rochefort |  | 12. toukokuuta 1911 |  | alusluettelosta kesäkuussa 1928 |
| Aspirant Herber | Arsenal de Rochefort |  | 30. huhtikuuta 1912 |  | alusluettelosta heinäkuussa 1930 |
Nimetönlammi (Ruovesi)

| Nimetönlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  62°03′07″N, 23°49′09″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskujoki:  ei laskuojaa 
Järvinumero:  35.414.1.015
Mittaustietoja
Pinnankorkeus:  162,2 m  
Rantaviiva:  0,675 km  
Pinta-ala:  2,03 ha  
Saaria:  ei saaria 
 fiNimetönlammi 
Nimetönlammi  on Pirkanmaalla Ruovedellä Pohtion kylän lähellä sijaitseva lampi.
Maantietoa

Lammen pinta-ala on 2,0 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 700 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Pirttijärven valuma-alueeseen (35.414) se kuuluu. Lammen vedenpinnan korkeus on 162,2 metriä mpy.
Luontoarvoja

Lampi sisältyy Helvetinjärven kansallispuistoon ja se sijaitsee sen pohjoispuolella.
Norsupallo

Norsupallo on olemukseltaan jalkapallon kaltainen joukkuepeli, jossa pelivälineenä on jumppapallo.
Pelin luonne

Norsupallo on vauhdikas joukkuepeli, joka soveltuu kenen tahansa pelaamaksi. Suurimman eron jalkapalloon tekee peliväline; norsupallossa käytetään läpimitaltaan 45–75 senttimetriä olevaa jumppapalloa. Pallon koko nimenomaan tekee pelistä kenen tahansa pelattavan, sillä suurella pallolla taitotasoerot ovat vähäiset muun muassa harhautusten ollessa vaikeita. Pelikenttänä voi käyttää joko hiekka- tai nurmikenttää.
Norsupallon MM

Norsupallon MM-kisat pelataan Savonlinnassa vuosittain elokuussa Kyrönniemen jalkapallokentällä. Ensimmäisen kerran kisat pidettiin vuonna 2008.
2008:Kilpasarja:
1. AC Le'ne, Vierumäki
2. Keupa Legends, Keuruu
3. FC Norsut, Savonlinna
Harrastajasarja:
1. Sambaa!, Savonlinna
2. Helter Skelter, Savonlinna
3. AC Hane, Savonlinna
2009:
Kilpasarja:
1) Ac Le`ne, Vierumäki 
2) FC Norsut, Savonlinna 
3) Shikata, Savonlinna
Harrastajasarja:
1) Sterculinum, Helsinki
2) Team Vaskikadun Palloviikarit, Turku 
3) FC Jökkis, Varkaus
2010:
Kilpasarja
1. Ac Le´ne, Vierumäki
2. Maajoukkue; Savonlinna
3. Shikata, Savonlinna
Harrastajasarja:
1.Sixbäkki boys, Varkaus 
2.FC Jökkis, Varkaus 
3.EC Dumbot, Lohja
2011:
Kilpasarja
1. Ac Le`ne Vierumäki
2. AKP Savonlinna 
3. Sixbäkki boys Varkaus
Harrastajasarja:
1. FC Jökkis Varkaus 
2. FC Äshärä, Nastola 
3. FC Kesälahti, Savonlinna
2012
Firmasarja:
1. Aluelehti Saimaa, Savonlinna 
2. HTB Group, Savonlinna 
3. Ravintola Manta, Joensuu
Harrastajasarja:
1. AKP, Savonlinna 
2. EC- Dumbot, Lohja 
3. Team Kuntapari, Juankoski
2013:
Firmasarja:
1. Saimaa-lehti
2. EC Ohjelma-avustajat
3. Next step masturboys
Harrastajasarja:
1. EC Mammutti 
2. FC Jökkis 
3. Tammijärven Ponnistus
2014:
Firmasarja:
1. Neste Mertala, Savonlinna
2. Aceco oy, Savonlinna
3. Team Rakennusliike R.Lempinen
Norsusarja:
1.Sievi United, Sievi
2. Jökkis, Varkaus
3.Helter-Skelter, Savonlinna
2015:
Firmasarja:
1. Kristalli Sport, Savonlinna 
2. Neste Mertala, Savonlinna
3. Aceco oy, Savonlinna
Norsusarja:
1.Team Sukka
2. Sievi United
3. Helter-Skelter
2016:
Firmasarja:
1. Kristalli Sport, Savonlinna
2. Active Savonlinna
3. Team Rakennusliike R. Lempinen
Norsusarja:
1. Helter Skelter
2. Wiikarit
3. Fc Jökkis
2017:
Firmasarja:
1. Kristalli Sport
2. Marian Helmet
3. LähiTapiola
Norsusarja:
1. Helter Skelter, Savonlinna
2. Thö Wiikarit, Turku
3. Maajoukkue, Savonlinna
2018:
Firmasarja:
1. Marian joulupukit, Helsinki
2. LähiTapiola Savo-Karjala, Savonlinna
3. Neste Mertala, Savonlinna
Norsusarja:1. Helter Skelter, Savonlinna
2. EC Mammutti, Helsinki
3. Fc Jökkis, Varkaus
2019:
Firmasarja:
1.Kristalli Sport, Savonlinna
2. IdeaStruktura oy, Helsinki
3. Marian Joulupukit, Helsinki
Norsusarja:
1. Pallo-Urut, Savonlinna
2. Maajoukkue, Savonlinna
3. EC Mammutti. Helsinki
2020:
Firmasarja:
1. Kristalli Sport, Savonlinna
2. Savon AC/DC, Savonlinna
3. Vuohimäki Camping, Savonlinna
Norsusarja
1. Pallo-Urut, Savonlinna
2. Savon Norsut, Savonlinna
3. Maajoukkue, Savonlinna
2021: Kisat peruttiin koronapandemian vuoksi.
Historia

Norsupallo on saanut alkunsa Savonlinnasta 2000-luvun alussa. Siitä tuli melko nopeasti suosittu ja kaupungissa sitä alettiin pelata myös koulujen liikunnantunneilla. Ensimmäiset MM-kisat pelattiin vuonna 2008, ja jo siihen osallistui joukkueita ympäri Suomea. Laji on siis hiljattain alkanut leviämään Savonlinnan ulkopuolellekin.
Stenkil

| Stenkil> Ruotsin kuningas |
| --- | --- |
Valtakausi:  1060–1066
Edeltäjä:  Emund Vanha
Seuraaja:  Eerik Stenkilinpoika   Eerik Pakana

Syntynyt:  ~1030
Kuollut:  ~1066
Lapset:   Halsten Stenkilinpoika   Inge vanhempi
Suku:  Stenkilin suku
Isä:  Ragnvald Ulfsson
Äiti:  Astrid Nialsdotter
Uskonto:  katolilaisuus
Stenkil (n. 1028 – n. 1066) oli ruotsalainen jaarli ja Ruotsin kuningas noin vuosina 1060–1066.
Stenkilistä tuli kuningas Emund Vanhan kuoltua. Eri lähteiden mukaan hän saattoi olla Emundin vävy, sisaren- tai veljenpoika tai poikapuoli sitä kautta, että Stenkilin isän Ragnvald Ulfssonin kuoltua hänen äitinsä meni naimisiin Emundin kanssa.
Stenkilin mainitaan Adam Bremeniläisen kronikassa Gesta Hammaburgensis ecclesiae pontificum tukeneen Ruotsiin lähetettyjä kirkonmiehiä.
Stenkilillä oli useita jälkeläisiä. Pojista ainakin kaksi, Halsten ja Inge, olivat myöhemmin Ruotsin kuninkaita. Stenkil oli suhteellisen suosittu kuningas. Kirkko kiitti häntä Sigtunan piispanistuimen perustamisesta. Hän oli myös jousiampuja, ja norjalaiset lähteet mainitsevat hänen olleen suuri ja lihava mies sekä hyvä juomakumppani.[lähde? ]
Steven Kruijswijk

| Steven Kruijswijk |
| --- | --- |
 Steven Kruijswijk
Henkilötiedot
Syntynyt: 7. kesäkuuta 1987 (ikä 37)
Kansalaisuus:   Alankomaat
Pyöräilijä
Joukkue:  Team Visma–Lease a Bike
Laji:  maantie
Rooli:  ajaja
Ura
Amatöörijoukkue(et)
2006 2007–2009:  Van Vliet - EBH Advocaten Rabobank, Continental Team
Ammattilaisjoukkue(et)
2010–2012 2013–:  Rabobank Belkin / Team LottoNL-Jumbo / Team Jumbo-Visma / Team Visma–Lease a Bike
Suurimmat voitot
 Sveitsin ympäriajo, etappi 
 Tiedot päivitetty: 1. tammikuuta 2024 
Aiheesta muualla
www.stevenkruijswijkofficial.com
Steven Kruijswijk (s. 7. kesäkuuta 1987 Nuenen) on alankomaalainen maantiepyöräilijä. Hän aloitti ammattilaisuransa Rabobank-tallissa 2010 kilpailuaan sitä ennen saman tallin alemman tason joukkueessa. Hän edustaa edelleen samaa organisaatiota, nykyiseltä nimeltään Team Visma–Lease a Bike.
Kruijswijk voitti maantiejon alle 23-vuotiaiden Alankomaiden-mestaruuden 2009. Italian ympäriajossa 2010 hän sijoittui kokonaiskilpailussa 18:nneksi ja 17. etapilla kolmanneksi. Italian ympäriajossa 2011 hän oli kahdeksas ja nuorten kilpailussa toinen. Saman vuoden Sveitsin ympäriajossa hän voitti kuudennen etapin ja oli kokonaiskilpailussa kolmas. Ranskan ympäriajossa 2012 hän sijoittui nuorten kilpailussa kolmanneksi. Ranskan ympäriajossa 2014 hän oli viidestoista. Hän voitti samana vuonna Arctic Race of Norway -kilpailun. Italian ympäriajossa 2015 hän oli kokonaiskilpailussa seitsemäs, mäkikirikilpailussa kolmas sekä yhdeksännellä ja 16:nnella etapilla toinen.
Kruijswijk sijoittui Italian ympäriajossa 2016 neljännellä etapilla kolmanneksi. 14:nnellä etapilla hän oli toinen ja siirtyi samalla kokonaiskilpailun johtoon. Seuraavan päivän ylämäkiaika-ajossa hän sijoittui toiseksi tasa-ajalla etapin voittaneen Aleksandr Foliforovin kanssa. Hän oli toinen myös 16. etapilla. Hän menetti kokonaiskilpailun johtonsa ajettuaan 19. etapilla päin lumivallia. Hän mursi tilanteessa kylkiluunsa. Hän sijoittui kokonaiskilpailussa lopulta neljänneksi.
Kruijswijk sijoittui 2017 kolmanneksi Sveitsin ympäriajossa ja yhdeksänneksi Espanjan ympäriajossa. Seuraavana vuonna hän oli kuudes Tour de Romandiessa ja viides Ranskan ympäriajossa. Espanjan ympäriajon kokonaiskilpailussa hän oli neljäs ja 19. etapilla kolmas. Vuonna 2019 hän sijoittui Vuelta a Andalucian kokonaiskilpailussa kolmanneksi, Katalonian ympäriajossa viidenneksi ja Tour de Romandiessa kuudenneksi. Ranskan ympäriajossa hän oli kolmas sekä kokonaiskilpailussa että 14. etapilla. Espanjan ympäriajossa 2021 hän sijoittui kokonaiskilpailussa 12:nneksi ja 15. etapilla toiseksi. Espanjan ympäriajossa 2024 hän oli 19:s.
Steel Panthers

| Steel Panthers |
| --- | --- |
Kehittäjä:  Strategic Simulations
Julkaisija:  Mindscape
Lajityyppi:  strategiapeli
Aiheesta muualla
MobyGames
Lisää peliartikkeleitaVideopelien teemasivulla
Steel Panthers on Strategic Simulationsin kehittämä vuoropohjainen strategiapelisarja. Pelisarjan suunnittelusta ja ohjelmoinnista vastasivat Gary Grigsby ja Keith Brors.
Pelit

Steel Panthers (1995)
Steel Panthers II: Modern Battles (1996)
Steel Panthers III: Brigade Command 1939–1999 (1997)
Aiheesta muualla

Pelisarja MobyGamesissä
The Steel Panthers Online (Arkistoitu – Internet Archive) (englanniksi)
SPWAW Depot (englanniksi)
SPWAW Wiki[vanhentunut linkki] (englanniksi)
The SPCAMO Workshop (Arkistoitu – Internet Archive) (englanniksi)
Combat Campaigns[vanhentunut linkki] - WinSPWW2/WinSPMBT Scenario/Campaign Designer Wiki. (englanniksi)
Naisten Futsal-liigan kausi 2011–2012

| Naisten Futsal-liigan kausi 2011–2012 |
| --- | --- |
Joukkueiden määrä:  21
Ajankohta:  marraskuu 2011–helmikuu 2012
Mestari:  FT Kemi-Tornio
  ← – :  2012–2013 → 
Naisten Futsal-liigan kausi 2011–2012 oli ensimmäinen Naisten Futsal-liigan kausi. Mestaruuden voitti  FTK, joka kukisti Espoossa pelatussa loppuottelussa GFT:n maalein 5–3.
Sarjajärjestelmä

Sarjaan ilmoittautui 21 joukkuetta, jotka jaettiin maantieteellisesti neljään lohkoon, kuitenkin niin, että kahdeksan pirkanmaalaisseuraa sijoitettiin kolmeen eri lohkoon. D-lohko pelattiin yksittäisinä otteluina ja kolme muuta miniturnauksina. Kunkin lohkon kaksi parasta selvisivät 11.–12. helmikuuta 2012 Espoon Otahallissa pelattuun lopputurnaukseen.
Lohko A

Miniturnaukset pelattiin Espoossa Leppävaaran urheiluhallissa (12.11.2011 ja 21.1.2012), Tampereen Pirkkahallissa (10.12.2011) sekä Tampereen Tamppi Areenassa (18.12.2011).
| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | GFT | 8 | 8 | 0 | 0 | 77 | 10 | +67 | 24  |
| 2 | AC Estudiantes | 8 | 6 | 0 | 2 | 32 | 14 | +18 | 18  |
| 3 | Team Vanpa | 8 | 3 | 0 | 5 | 31 | 48 | −17 | 9  |
| 4 | Ilves-Kissat | 8 | 2 | 1 | 5 | 13 | 34 | −21 | 7  |
| 5 | NuPS | 8 | 0 | 1 | 7 | 7 | 53 | −46 | 1  |
Lohko B

Miniturnaukset pelattiin Porin urheilutalossa (13.11.2011), Hämeenkyrössä Liikuntahalli Kosken Sykkeessä (26.11.2011), Tampereen Pirkkahallissa (17.12.2011 ja 7.1.2012), Ylöjärven urheilutalossa (14.1.2012) sekä Turussa Samppalinnan palloiluhallissa (29.1.2011).
| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | TPS Futsal | 10 | 8 | 2 | 0 | 51 | 14 | +37 | 26  |
| 2 | YIlves | 10 | 6 | 0 | 4 | 29 | 23 | +6 | 18  |
| 3 | MuSa | 10 | 5 | 2 | 3 | 36 | 25 | +11 | 17  |
| 4 | Apassit | 10 | 4 | 1 | 5 | 20 | 29 | −9 | 13  |
| 5 | Ilves | 10 | 2 | 2 | 6 | 19 | 33 | −14 | 8  |
| 6 | TPV | 10 | 1 | 1 | 8 | 12 | 43 | −31 | 4  |
Lohko C

Miniturnaukset pelattiin Nokian palloiluhallissa (12.11.2011 ja 28.1.2012), Joensuu Areenassa (26.11.2011) sekä Kuopiossa Martti Ahtisaaren koululla (17.12.2011).
| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | TJK | 8 | 8 | 0 | 0 | 73 | 15 | +58 | 24  |
| 2 | FC Nokia | 8 | 4 | 1 | 3 | 43 | 27 | +16 | 13  |
| 3 | FC Hertta | 8 | 4 | 1 | 2 | 40 | 29 | +11 | 13  |
| 4 | Pallokissat | 8 | 2 | 2 | 4 | 41 | 33 | +8 | 8  |
| 5 | Petäjäiset | 8 | 0 | 0 | 8 | 6 | 99 | −93 | 0  |
Lohko D

| S | Joukkue | O | V | T | H | TM | PM | ME | Pist  |
| --- | --- | --- | --- | --- | --- | --- | --- | --- | --- |
| 1 | FTK | 8 | 7 | 1 | 0 | 69 | 31 | +38 | 22  |
| 2 | FC Sport | 8 | 4 | 2 | 2 | 42 | 30 | +12 | 14  |
| 3 | OYUS | 8 | 3 | 1 | 4 | 35 | 31 | +4 | 10  |
| 4 | TP-Kaarle | 8 | 2 | 1 | 5 | 26 | 63 | −37 | 7  |
| 5 | Huima | 8 | 1 | 1 | 6 | 32 | 49 | −17 | 4  |
Lopputurnaus

Lopputurnaus pelattiin Espoon Otahallissa 11.–12. helmikuuta 2012.
Lopputurnaus > Puolivälierät ja välierät

| --- | --- |
 Puolivälierät GFT – FC Sport 12–0 (7–0)  TPS Futsal – FC Nokia 9–5 (4–2)  TJK – YIlves 9–4 (3–1)  FTK – ACE 4–2 (3–1) :  Välierät GFT – TPS Futsal 11–4 (5–2)  FTK – TJK 8–5 (6–2)
Lopputurnaus > Loppuottelu

GFT – FTK 3–5 (1–2)
Lopputurnaus > Pronssiottelu

TPS Futsal – TJK 3–4 (1–1)
Lopputurnaus > Sijoitusottelut

| --- | --- |
 Sijoitusottelut sijoista 5–8 FC Sport – FC Nokia 5–4 ja. (4–4, 3–2)  YIlves – ACE 1–5 (0–1) :  Ottelu sijoista 7–8 FC Nokia – YIlves 4–2 (1–0) Ottelu sijoista 5–6 FC Sport – ACE 3–2 rp. (0–0)
Lopulliset sijoitukset

FT Kemi-Tornio
Golden Futsal Team
Tampereen Jalkapalloklubi
TPS Futsal
FC Sport
AC Estudiantes
FC Nokia
Ylöjärven Ilves